21/10/2022

**ΔΕΛΤΙΟ ΤΥΠΟΥ**

**WeOpenGov: Το πρόγραμμα – σταθμός για τη Διαφάνεια και την Ανοιχτή Διακυβέρνηση ξεκινάει τη δράση του**

To «**WeOpenGov**» είναι ένα πρόγραμμα που φιλοδοξεί να θέσει τα θεμέλια στην **ενδυνάμωση και την ευαισθητοποίηση της Κοινωνίας Πολιτών σε θέματα ανοιχτής διακυβέρνησης,** στοχεύοντας στη δημιουργία ενός **πανελλαδικού, μόνιμου και πλήρως λειτουργικού Δικτύου Φορέων για την ανοιχτή διακυβέρνηση** από την Κοινωνία Πολιτών, Δημόσιους Φορείς, την Ακαδημαϊκή Κοινότητα και τον Ιδιωτικό Τομέα. Υλοποιείται στο πλαίσιο του προγράμματος Active citizens fund, με φορέα υλοποίησης τη **Διεθνή Διαφάνεια-Ελλάς** και εταίρους το **Εθνικό Δίκτυο Υποδομών Τεχνολογίας και Έρευνας – ΕΔΥΤΕ Α.Ε. (GRNET)** και το **Εθνικό και Καποδιστριακό Πανεπιστήμιο Αθηνών** – Ερευνητική Ομάδα Ψηφιακά Μέσα για Συμμετοχή (ΕΚΠΑ dmPart). Διαχειριστές επιχορήγησης του προγράμματος Active citizens fund στην Ελλάδα είναι το **Ίδρυμα Μποδοσάκη** και το **SolidarityNow**.

Οι πρωτοβουλίες και στρατηγικές για την ανοικτή διακυβέρνηση βασίζονται στις αρχές της διαφάνειας, της ακεραιότητας, της υπευθυνότητας και της συμμετοχής όλων των εμπλεκόμενων. Με το τρίπτυχο ***«Ανοιχτή Διακυβέρνηση, Διαφάνεια και Ακεραιότητα»*** το WeOpenGov θα επιχειρήσει να καλύψει ανάγκες όπως ο **συντονισμός** των Οργανώσεων της Κοινωνίας Πολιτών σε θέματα **διαφάνειας και λογοδοσίας,** η δημιουργία **σημείων επαφής** μεταξύ της κυβέρνησης και της Κοινωνίας Πολιτών, η απόκτηση, μέσω εκπαιδευτικών δράσεων, **δεξιοτήτων που άπτονται της ανοιχτής διακυβέρνησης και του πολυσυμμετοχικού σχεδιασμού** αλλά και η **ευαισθητοποίηση της Κοινωνίας Πολιτών** για την ανοιχτή διακυβέρνηση.

Το WeOpenGov **θα ωφελήσει συνολικά 100 στελέχη** της Κοινωνίας Πολιτών, της Δημόσιας Διοίκησης, μέλη ακαδημαϊκής κοινότητας και στελέχη επιχειρήσεων και έχει ως τελικό στόχο να **συνεισφέρει πολυδιάστατα και αποτελεσματικά στην εθνική προσπάθεια για «Ανοιχτή Διακυβέρνηση, Διαφάνεια και Ακεραιότητα».**

Το έργο «WeOpenGov: Δίκτυο Κοινωνίας Πολιτών-Δημόσιων Φορέων για την Ανοιχτή Διακυβέρνηση» υλοποιείται στο πλαίσιο του προγράμματος Active citizens fund, με φορέα υλοποίησης τη Διεθνής Διαφάνεια-Ελλάς και εταίρους το Εθνικό Δίκτυο Υποδομών Τεχνολογίας και Έρευνας – ΕΔΥΤΕ Α.Ε. (GRNET) και το Εθνικό και Καποδιστριακό Πανεπιστήμιο Αθηνών – Ερευνητική Ομάδα Ψηφιακά Μέσα για Συμμετοχή (ΕΚΠΑ dmPart).

Το πρόγραμμα Active citizens fund, ύψους € 13,5 εκ., χρηματοδοτείται από την Ισλανδία, το Λιχτενστάιν και τη Νορβηγία και είναι μέρος του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) περιόδου 2014 – 2021, γνωστού ως EEA Grants. Το πρόγραμμα στοχεύει στην ενδυνάμωση και την ενίσχυση της βιωσιμότητας της κοινωνίας των πολιτών και στην ανάδειξη του ρόλου της στην προαγωγή των δημοκρατικών διαδικασιών, στην ενίσχυση της συμμετοχής των πολιτών στα κοινά και στην προάσπιση των ανθρωπίνων δικαιωμάτων. Τη διαχείριση της επιχορήγησης του προγράμματος Active citizens fund για την Ελλάδα έχουν αναλάβει από κοινού το Ίδρυμα Μποδοσάκη και το SolidarityNow. Περισσότερες πληροφορίες: www.activecitizensfund.gr.

Περισσότερες πληροφορίες σχετικά με το Πρόγραμμα WeOpenGov, μπορείτε να βρείτε παρακάτω:

Website: <http://weopengov.gr/>

Facebook: <https://www.facebook.com/WeOpenGov>